smcproject/ml-wiki-sentences huggingface dataset:
75-ടൺ ഭാരമുള്ള ഈ സ്പേസ് സ്റ്റേഷൻ 1973 മുതൽ 1979 വരെ പ്രവർത്തനസജ്ജമായിരുന്നു.1973-ലും 74-ലും ആയി ബഹിരാകാശസഞ്ചാരികൾ ഇതു സന്ദർശിച്ചിട്ടുണ്ട്.
സൗരയൂഥത്തിലെ ഗുരുത്വകർഷണവ്യതിയാനങ്ങളെക്കുറിച്ച് പഠിക്കുക എന്നതായിരുന്നു പ്രഥമോദേശ്യം.
മൈക്രോഗ്രാവിറ്റിയേക്കുറിച്ച് പഠിക്കുന്ന ഒരു പരീക്ഷണശാലയും സോളാർ ഒബ്സർവേറ്ററിയും ഇതിൽ സജ്ജമാക്കിയിരുന്നു.
എന്നാൽ താത്പര്യക്കുറവുംകൊണ്ട് ഇതിനെ വേണ്ടപോലെ സംരക്ഷിക്കുവാൻ കഴിഞ്ഞില്ല.1979-ൽ ഭൗമാന്തരീക്ഷത്തിൽ പ്രവേശിച്ച സ്കൈലാബ് കത്തിത്തകർന്നു.
അവലംബം ↑ Skylab Space Station
സ്കോഗ് സ്കൈർകൊ ഗാർഡൻ ഇംഗ്ലീഷ് വിലാസം https://ml.wikipedia.org/wiki/Skogskyrkog%C3%A5rden
സ്വീഡന്റെ തലസ്ഥാനമായ സ്റ്റോക്ക്‌ഹോമിലെ എൻസ്കീഡെഡൈലൻ ജില്ലയിൽ സ്ഥിതിചെയ്യുന്ന ഒരു ശവക്കോട്ടയാണ് സ്കോഗ് സ്കൈർകൊ ഗാർഡൻ (Skogskyrkogården) (official name in English: The Woodland Cemetery ).
സ്വീഡിഷ് വാസ്തുശില്പികളായ Gunnar Asplund ഉം Sigurd Lewerentz ഉം ചേർന്നാണ് ഇത് രൂപകല്‌പനചെയ്തത്.
1915 ൽ സ്റ്റോക്ഹോം, തെക്കൻ ഭാഗമായ എൻസ്കേഡിൽ ഒരു പുതിയ ശ്മശാന രൂപകല്പനയ്ക്കായി ഒരു അന്താരാഷ്ട്ര മത്സരം നടത്താൻ ഗാർഡൻ വന്നു.
1994-ൽ,  സ്കോഗ് സ്കൈർകൊ  യുനസ്കോ ലോക പൈതൃക സ്ഥലമായി പ്രഖ്യാപിക്കപ്പെട്ടു.
Skogskyrkogården's "Biblical landscape" with the crematorium to the left and the meditation hill to the right.
The view from the main entrance, November 2009.
Resurrection Statue at the Holy Cross Gravestone of Greta Garbo Uppståndelsekapellet (the Resurrection Chapel ), designed by Sigurd Lewerentz Skogskapellet cemetery chapel, designed by Gunnar Asplund ചിത്രശാല Graves at the garden Woodland Cemetery Information board at the main entrance to the Woodland Cemetery in Stockholm Path of the Seven Wells Buildings and outdoor sites of the Skogskyrkogården cemetery Skogskyrkogården in 1930 Trough at Skogskyrkogården അവലംബം ↑ {{ cite web }} : Missing or empty | title= ( help ) ↑ {{ cite web }} : Missing or empty | title= ( help ) ↑ ↑ പുറത്തേക്കുള്ള കണ്ണികൾ Wikimedia Commons has media related to Skogskyrkogården .
Official website UNESCO description Riksantikvarieämbetet description Archived 2007-02-08 at the Wayback Machine .
Virtual tour of Skogskyrkogården Archived 2012-10-18 at the Wayback Machine .
Skogskyrkogården on Flickr
സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവീസ് ഇംഗ്ലീഷ് വിലാസം https://ml.wikipedia.org/wiki/Scottish_Women%27s_Hospitals_for_Foreign_Service
സ്കോട്ടിഷ് വിമൻസ് ഹോസ്പിറ്റൽസ് ഫോർ ഫോറിൻ സർവീസസ് (SWH) 1914 ൽ സ്ഥാപിതമായ ഒരു സംഘടനയാണ്.
ഡോ. എൽസി ഇംഗ്ലിസ് നേതൃത്വം നൽകിയ ഈ സംഘടന നഴ്സുമാർ, ഡോക്ടർമാർ, ആംബുലൻസ് ഡ്രൈവർമാർ, പാചകത്തൊഴിലാളികൾ, സന്നദ്ധ സേവകർ എന്നിവരുടെ സേവനം നൽകുന്നു.
ഒന്നാം ലോകമഹായുദ്ധത്തിന്റെ അവസാനത്തോടെ ഈ സംഘടനയുടെ നേതൃത്വത്തിൽ, 14 മെഡിക്കൽ യൂണിറ്റുകൾ കോർസിക്ക, ഫ്രാൻസ് , മാൾട്ട , റൊമാനിയ , റഷ്യ , സലോനിക്ക, സെർബിയ എന്നിവിടങ്ങളിലെ സേവനത്തിനായി അയച്ചിരുന്നു.
സ്കോട്ടോമ ഇംഗ്ലീഷ് വിലാസം https://ml.wikipedia.org/wiki/Scotoma
കാഴ്ചയുടെ ചില മേഖല ഭാഗികമായി ദൃശ്യമാകാതിരിക്കുന്ന മെഡിക്കൽ അവസ്ഥയാണ് സ്കോട്ടോമ.
ഭാഗികമായി കുറയുകയോ പൂർണ്ണമായും നശിക്കുകയോ ചെയ്ത കാഴ്ചയുടെ ഭാഗങ്ങൾ, സാധാരണ കാഴ്ച അല്ലെങ്കിൽ താരതമ്യേന നല്ല കാഴ്ചയുടെ ഒരു മണ്ഡലത്താൽ ചുറ്റപ്പെട്ടിരിക്കുന്നു.
സാധാരണ സസ്തനികളിൽ എല്ലാ ജീവികളുടെയും കാഴ്ചയുടെ മേഖലയിൽ സ്വാഭാവികമായ ഒരു സ്കോട്ടോമയുണ്ട്, ഇതിനെ സാധാരണയായി അന്ധബിന്ദു എന്ന് വിളിക്കുന്നു.
ഒപ്റ്റിക് നാഡി ഉണ്ടാക്കുന്ന റെറ്റിന ഗാംഗ്ലിയൻ സെൽ ആക്സോണുകൾ റെറ്റിനയിൽ നിന്ന് പുറത്തുകടക്കുന്ന, റെറ്റിനയിലെ ഫോട്ടോറിസെപ്റ്റർ സെല്ലുകളില്ലാത്ത ഒരു സ്ഥലമാണിത്.
റെറ്റിനയിലെ ഈ സ്ഥലത്തെ ഒപ്റ്റിക് ഡിസ്ക് എന്ന് വിളിക്കുന്നു.
വിഷ്വൽ സ്കോട്ടോമകൾ സാധാരണ ഗതിയിൽ തിരിച്ചറിയാതെ പോകും.
അവ വിഷ്വൽ ഫീൽഡിനുള്ളിലെ വിവരങ്ങൾ കുറഞ്ഞ മേഖലകളാണ്.
സ്കോട്ടോമ ബാധിച്ചവർ അപൂർണ്ണമായ ഒരു ചിത്രം എന്ന് പറയുന്നതിന് പകരം, വസ്തുക്കൾ ദൃശ്യമണ്ഡലത്തിൽ നിന്ന് "അപ്രത്യക്ഷമാകുന്നു" എന്ന് റിപ്പോർട്ട് ചെയ്യുന്നതായി പറയപ്പെടുന്നു.
ഒരു കണ്ണ് മൂടി തുറന്ന കണ്ണ് മുന്നിൽ ഒരു ബിന്ദുവിൽ ശ്രദ്ധാപൂർവ്വം ഉറപ്പിക്കുക, എന്നിട്ട് മൂക്കിനെതിർ വശത്ത് നിന്ന് കണ്ണിന് മുന്നിലേക്ക് തിരശ്ചീനമായി എന്തെങ്കിലും ഒരു വസ്തു (ഒരാളുടെ തള്ളവിരൽ പോലുള്ളവ) പതിയെ കൊണ്ടു വന്നാൽ, ഫിക്സേഷനിൽ നിന്ന് ഏകദേശം 15 ഡിഗ്രി മാറി അന്ധബിന്ദു മൂലമുള്ള സ്കോട്ടോമ  ( അന്ധബിന്ദു ലേഖനം കാണുക) അനുഭവിക്കാൻ കഴിയും.
ഒരു കണ്ണിലെ (മോണോഒക്യുലാർ) സ്കോട്ടോമയുടെ വലുപ്പം 5 × 7 ഡിഗ്രി വിഷ്വൽ ആംഗിൾ ആണ്.
ഉയർന്ന പവർ ലേസറുകൾ കണ്ണിൽ പതിച്ചാലുണ്ടാകുന്ന റെറ്റിന കേടുപാടുകൾ, മാക്യുലർ ഡീജനറേഷൻ , മസ്തിഷ്ക ക്ഷതം എന്നിങ്ങനെ വിവിധ കാരണങ്ങളാൽ വിഷ്വൽ സിസ്റ്റത്തിന്റെ ഏതെങ്കിലും ഭാഗത്തിന് കേടുപാടുകൾ സംഭവിക്കുന്നതിന്റെ ലക്ഷണമാണ് സ്കോട്ടോമ.
സ്കോട്ടോമ എന്ന പദം പല മേഖലകളിലും രൂപകമായി ഉപയോഗിക്കുന്നു.
എല്ലാ ആലങ്കാരിക പ്രയോഗത്തിന്റെയും പൊതുവായ വിഷയം കാഴ്ചയുമായി ബന്ധപ്പെട്ടതല്ല, മറിച്ച് അവ മനസ്സിന്റെ ധാരണ, വിജ്ഞാനം അല്ലെങ്കിൽ ലോക വീക്ഷണം എന്നിവയെ സൂചിപ്പിക്കുന്നു.
ഇരുട്ട് എന്ന് അർഥം വരുന്ന ഗ്രീക്ക് വാക്ക് σκότος / skótos ൽ നിന്നാണ് ഈ പദം ഉരുത്തിരിഞ്ഞത്.
റെറ്റിന (പ്രത്യേകിച്ചും അതിന്റെ ഏറ്റവും സെൻസിറ്റീവ് ഭാഗമായ മാക്കുല ), ഒപ്റ്റിക് നാഡി , വിഷ്വൽ കോർട്ടെക്സ് എന്നിവയുൾപ്പെടെയുള്ള വിഷ്വൽ സിസ്റ്റത്തിന്റെ ഏതെങ്കിലും ഭാഗത്തെ ബാധിക്കുന്ന വൈവിധ്യമാർന്ന രോഗാവസ്ഥകൾ കാരണം രോഗലക്ഷണമുണ്ടാക്കുന്ന പത്തോളജിക്കൽ സ്കോട്ടോമ ഉണ്ടാകാം.
ഒരു പാത്തോളജിക്കൽ സ്കോട്ടോമ ദൃശ്യമണ്ഡലത്തിലെ ഏതെങ്കിലും ഭാഗത്ത് വരാം, അതുപോലെ അവ ഏതെങ്കിലും ആകൃതിയിലോ വലുപ്പത്തിലോ ആകാം.
സാധാരണ അന്ധബിന്ദു വലുതാകുന്നതും സ്കോട്ടോമയാണ്.
കേന്ദ്ര അല്ലെങ്കിൽ മാക്യുലർ കാഴ്ചയെ ബാധിക്കുന്ന ഒരു ചെറിയ സ്കോട്ടോമ പോലും കടുത്ത കാഴ്ച വൈകല്യമുണ്ടാക്കും , അതേസമയം ഒരു വിഷ്വൽ ഫീൽഡിന്റെ പെരിഫറൽ ഭാഗത്തുള്ള ഒരു വലിയ സ്കോട്ടോമ പോലും കുറഞ്ഞ ഒപ്റ്റിക്കൽ റെസലൂഷൻ കാരണം ആളുകളുടെ ശ്രദ്ധയിൽപ്പെടില്ല.
മൾട്ടിപ്പിൾ സ്ക്ലിറോസിസ് , ഉയർന്ന രക്തസമ്മർദ്ദം മൂലമുണ്ടാകുന്ന റെറ്റിനൽ നെർവ് ഫൈബർ പാളി കേടുപാടുകൾ ( കോട്ടൺ വൂൾ സ്പോട്ട്സ് ) പോലുള്ള ഡീമയലിനേറ്റിങ്ങ് രോഗങ്ങൾ, മീഥൈൽ ആൽക്കഹോൾ , എത്താംബ്യൂട്ടോൾ, ക്വിനൈൻ പോലുള്ള വിഷ പദാർത്ഥങ്ങൾ, പോഷകാഹാര കുറവുകൾ , റെറ്റിനയിലോ ഒപ്റ്റിക് നാഡിയിലോ ഉള്ള വാസ്കുലർ തടസ്സങ്ങൾ, മസ്തിഷ്കാഘാതം അല്ലെങ്കിൽ മറ്റ് മസ്തിഷ്ക ക്ഷതം, പ്രായവുമായി ബന്ധപ്പെട്ട മാക്യുലർ ഡീജനറേഷൻ എന്നിവയെല്ലാം സ്കോട്ടോമയുടെ സാധാരണ കാരണങ്ങളാണ്.
മൈഗ്രെയിനിലെ ഒരു സാധാരണ വിഷ്വൽ ലക്ഷണമാണ് സ്കിന്റിലേറ്റിംഗ് സ്കോട്ടോമ .
പിറ്റ്യൂട്ടറി ഗ്രന്ഥി ട്യൂമർ പോലുള്ളവ മൂലമുള്ള സ്കോട്ടോമയും പ്രധാനമാണ്.
അപൂർവ്വമായി സ്കോട്ടോമ രണ്ട് കണ്ണിനെയും ഒരേ തരത്തിൽ ബാധിക്കാം.
ഒപ്റ്റി കയാസ്മയിൽ മർദ്ദം ഉണ്ടാക്കുന്ന പിറ്റ്യൂട്ടറി ട്യൂമർ ഒരു ബൈടെമ്പറൽ പാരസെൻട്രൽ സ്കോട്ടോമ ഉണ്ടാക്കുകയും പിന്നീട് ട്യൂമർ വലുതാകുമ്പോൾ സ്കോട്ടോമകൾ ദൃശ്യമണ്ഡലത്തിന്റെ ഒരു പകുതി മുഴുവനായി വ്യാപിക്കുകയും ചെയ്ത് ബൈടെമ്പറൽ ഹെമിയനോപ്സിയ ഉണ്ടാകാം ഇത്തരത്തിലുള്ള വിഷ്വൽ-ഫീൽഡ് വൈകല്യം അത് അനുഭവിക്കുന്ന വ്യക്തിക്ക് വ്യക്തമായി മനസ്സിലാക്കാൻ കഴിയും.
ഗർഭിണികളിൽ, ഗർഭാവസ്ഥയിലുള്ള രക്താതിമർദ്ദത്തിന്റെ ഒരു രൂപമായ കടുത്ത പ്രീക്ലാമ്പ്‌സിയയുടെ ലക്ഷണമായി സ്കോട്ടോമ പ്രത്യക്ഷപ്പെടാം.
അതുപോലെ, മാരകമായ രക്താതിമർദ്ദത്തിൽ ഉണ്ടാകുന്ന ഇൻട്രാക്രീനിയൽ മർദ്ദത്തിന്റെ ഫലമായും സ്കോട്ടോമ വികസിച്ചേക്കാം.
സ്ട്രെപ്റ്റോമൈസിൻ പോലുള്ള അമിനോബ്ലൈക്കോസൈഡ് ആൻറിബയോട്ടിക്കുകളും സ്കോട്ടോമയ്ക്ക് കാരണമാകുന്നു.
ഇതും കാണുക ഫ്ലോട്ടർ സ്കോട്ടോമൈസേഷൻ കണ്ടെത്തൽ ആംസ്ലർ ഗ്രിഡ് ഹൊറിസോണ്ടൽ എക്സെൻട്രിസിറ്റി വിഷ്വൽ ഫീൾഡ് ടെസ്റ്റ് തരങ്ങൾ ബൈനേസൽ ഹെമിയനോപ്സിയ ബൈടെമ്പറൽ ഹെമിയനോപ്സിയ കോർട്ടിക്കൽ സ്പ്രെഡിങ് ഡിപ്രഷൻ സ്കിൻറ്റിലേറ്റിങ് സ്കോട്ടോമ അവലംബം പുറം കണ്ണികൾ
ഹോമോ നഹ് ലെയ്ദി
ഹോമോ നഹ് ലെയ്ദി (Homo naledi) ദക്ഷിണാഫ്രിക്കയിൽ നിന്നും 2015ൽ കണ്ടെത്തിയ ഹോമോ ജീനസിൽപ്പെട്ട വംശനാശം വന്ന, മനുഷ്യന്റെ അടുത്ത ബന്ധുവായ ജീവിയാണെന്ന് കരുതപ്പെടുന്നു.
ദക്ഷിണാഫ്രിക്കയിലെ റെയ്സിംഗ് സ്റ്റാർ ഗുഹകളിൽ നിന്നാണ് പര്യവേക്ഷകർ ഈ ജീവജാതിയുടെ അവശിഷ്ടങ്ങൾ കണ്ടെടുത്തത്.
ഈ ഗുഹ മനുഷ്യവംശത്തിന്റെ തൊട്ടിൽ ( Cradle of Humankind, South Africa) എന്നറിയപ്പെടുന്ന പ്രദേശതത്താണ്  സ്ഥിതിചെയ്യുന്നത്.
ഈ ഗുഹാസഞ്ചയം സ്റ്റെർക്ഫൊണ്ടീൻ Sterkfontein (Afrikaans for “strong spring”)  ക്രോംഡ്രായ് (Kromdraai (Afrikaans for “crooked turn”) എന്നീ പുരാതന മനുഷ്യാവശിഷ്ടങ്ങൾ ലഭിച്ച സ്ഥലങ്ങൾക്കിടയിലാണ്.
ആസ്ട്രലോപിത്തേക്കസിന്റെ തലയോടിനു സമാനമായാണു കാണപ്പെടുന്നത്.
മുൻപു കണ്ടു പിടിച്ച മനുഷ്യന്റെ സ്പീഷീസിനു സമാനമായവയാണിവയും.
കുറഞ്ഞത് 15 ഇത്തരം ജീവികളുടെ ഫോസിലുകൾ ഈ ഗുഹയിൽനിന്നും കണ്ടെത്തിയിട്ടുണ്ട്.
മരണസമയം ഇവരെ ഈ ഗുഹയിൽ അടക്കിയതായാണു കരുതപ്പെടുന്നത്.
പക്ഷെ ഈ ഫൊസ്സിലുകളുടെ പഴക്കം നിർണ്ണയിച്ചിട്ടില്ല.
എങ്കിലും ഇവയുടെ ഘടന 2.5 മില്ല്യൻ വർഷമെങ്കിലും ഇവയ്ക്കു പഴക്കമുണ്ടെന്നു കരുതപ്പെടുന്നു.
ഇത് കണ്ടെത്തിയ പര്യവേക്ഷകർ, ഈ അസ്ഥികൾ ഒരു പുതിയ സ്പീഷീസിന്റേതാണെന്നു അവകാശപ്പെടുന്നു.
എന്നാൽ മറ്റു ഗവേഷകർ ഈ അവകാശവാദത്തിനു കൂടുതൽ തെളിവുകൾ വേണമെന്ന് പറയുന്നു.
ദക്ഷിണാഫ്രിക്കയുടെ 11 ദേശിയ ഭാഷകളിലൊന്നായ സിസോത്തോ ഭാഷയിൽ നഹ് ലെയ്ദി എന്നാൽ നക്ഷത്രം എന്നാണർത്ഥം.
കാരണം, റെയ്സിംഗ് സ്റ്റാർ ഗുഹകളിൽ നിന്നുമാണു പര്യവേക്ഷകർ എന്നതിനാലാണ്.
കണ്ടുപിടിത്തം Illustration of the Dinaledi Chamber within the Rising Star Cave, where H. naledi was recovered
2013ൽ ദക്ഷിണാഫ്രിക്കയിലെ സ്പെലിയോളജിക്കൽ പര്യവേക്ഷണ ക്ലബ്ബ് (SEC) അംഗങ്ങളും വിറ്റ് വാട്ടർ സ്ട്രാൻഡ് സർവ്വകലാശാലയിലെ പെഡ്രോ ബൊഷോഫ് തുടങ്ങിയ ശാസ്ത്രജ്ഞരുമായിച്ചേർന്നു പ്രവർത്തിക്കുന്നവരുമായ റിക്ക് ഹണ്ടറും സ്റ്റീവെൻ ടക്കറും ഹോമോ നഹ് ലെയ്ദി യുടെ അവശിഷ്ടങ്ങൾ കണ്ടെത്തുകയും ചെയ്തു.
വെസ്റ്റ്മിൻസ്റ്റെർ ഗുഹാസങ്കേതത്തിന്റെ പ്രസിദ്ധമായ റെയ്സിങ് സ്റ്റാർ ഭാഗം തിരയുമ്പോൾ ഹണ്ടറും ടക്കറും ഒരു ഇടുങ്ങിയ നെടുകെയുള്ള ചിമ്നി പോലുള്ള 12 മീറ്റർ(39 അടി) നീളവും ശരാശരി 20 സെ.
(7.9 ഇഞ്ച്) വ്യാസമുള്ളതും ആയ കുഴൽ ഭാഗം കണ്ടെത്തി.
ഗുഹയുടെ ഭാഗമല്ലാത്ത ഒരു മുറി ഡിനഹ് ലെയ്ദി അറയുടെ 30 മീറ്റർ (98 അടി) താഴ്ച്ചയിൽ കണ്ടെത്തി.
ഇതിന്റെ ഉപരിതലം ഫോസ്സിൽ അസ്ഥികൾ ചിതറിക്കിടക്കുന്നതായി കണ്ടു.
ഫോസ്സിൽ കുഴിച്ചെടുക്കൽ
2013 നവംബറിൽ മൂന്നു ആഴ്ച്ച നീണ്ട ആദ്യ പര്യവേക്ഷണത്തിനു ശേഷം അമേരിക്കക്കാരും ദക്ഷിണാഫ്രിക്കക്കാരുമായ പാലിയോ ആന്ത്രൊപ്പോളജിസ്റ്റായ ലീ ആർ ബെർജെർ (National Geographic/University of the Witwatersrand Rising Star Expedition) നഹ് ലെയ്ദിയെ സംബന്ധിച്ച 1550 അസ്ഥികളും പല്ലുകളും പുറത്തെടുത്തു.
2014 മാർച്ചിൽ നടന്ന കൂടുതൽ ഗവേഷണങ്ങൾ കൂടുതൽ തെളിവുകൾ പുറത്തുകൊണ്ടുവന്നു.
രണ്ടു വർഷത്തിനു ശേഷം 2015 സെപ്റ്റംബർ 10നു ഈ കണ്ടെത്തലുകൾ പൊതുജനങ്ങളെ അറിയിച്ചു.
പതിഞ്ചു വ്യത്യസ്ത വ്യക്തികളുടെ 1550 കഷണങ്ങൾ വരുന്ന അവശിഷ്ടങ്ങളാണു ലഭിച്ചത്.
ഇതു ഇതുവരെ ആഫ്രിക്കയിൽ നിന്നും ലഭിച്ച മനുഷ്യ ഫോസ്സിലുകളുടെ ശേഖരങ്ങളിൽ ഏറ്റവും വലുതാണ്.
ഇവ ചെളിയിൽ ആണ്ട് പലതട്ടുകളായാണ് കണ്ടെത്തിയത്.
ഇതു കാണിക്കുന്നത് ഇവ പല കാലഘട്ടത്തിൽ ഇവിടെ നിക്ഷേപിക്കപ്പെട്ടതാണെന്നാണ്.
ഒരുപക്ഷേ, നൂറ്റാണ്ടുകൾകൊണ്ടാകാൻ സാദ്ധ്യതയുണ്ട്.
ശാസ്ത്രജ്ഞന്മാർ വിശ്വസിക്കുന്നത്, ഈ ചെളിപ്രദേശത്ത് വളരെയെണ്ണം ഇനിയും കണ്ടെത്താനുണ്ടെന്നാണ്.
ഈ കണ്ടെത്തിയ ഓരോ ന്നും ദക്ഷിണാഫ്രിക്കാൻ ജനങ്ങളുടെ സ്വത്തായാണ് കണക്കാക്കിയിരിക്കുന്നത്.
അവ മറ്റെവിടെയും കൊണ്ടുപോകാതെ ദക്ഷിണാഫ്രിക്കയിൽ തന്നെ സൂക്ഷിക്കും.
കിട്ടിയ ഫോസ്സിലുകളിൽ, തലയോട്ടികൾ, താടിയെല്ലുകൾ, വാരിയെല്ലുകൾ, പല്ലുകൾ, ഏതാണ്ട് പൂർണ്ണമായി കിട്ടിയ കാലിന്റെ അസ്ഥികൾ, കൈകൾ, ആന്തരകർണ്ണം എന്നിവയുടെ അസ്ഥികൾ എന്നിവയുണ്ട്.
പ്രായമായവരുടേയും യുവാക്കളുടേയും കുഞ്ഞുങ്ങളുടേയും അസ്ഥികൾ ലഭിച്ചിട്ടുണ്ട്.
കുഞ്ഞുങ്ങളെ അവരുടെ ചെറിയ നട്ടെല്ലുകൊണ്ടാണു തിരിച്ചറിഞ്ഞത്.
ഇവയിൽ ചിലവ മനുഷ്യന്റെ അസ്ഥികളോടു സാമ്യമുള്ളതാണ്.
മനുഷ്യന്റെ പ്രാചീനാനായ മുൻ ഗാമിയായ ആസ്ട്രലോപിത്തേക്കസിനും മുൻപു ജീവിച്ചിരുന്ന മനുഷ്യന്റെ ബന്ധുവിന്റെ അസ്ഥികളും കാണുന്നുണ്ട്.
തല്ലവിരൽ, മണിബന്ധം, കൈപ്പത്തി എന്നിവിടങ്ങളിലെ കിട്ടിയ അസ്ഥികൾ ആധുനിക മനുഷ്യന്റേതിനോടു സാദൃശ്യമുള്ളതാണ്.
എന്നാൽ, വിരലുകൾ വളഞ്ഞും മരം കയറാനായി സഹായകമായി ആസ്ട്രലോപിത്തേക്കസിന്റെ പോലെയും കാണപ്പെടുന്നു.
ഇത്രയും വൈവിധ്യത്തോടെ പുരാവസ്തുചരിത്രത്തിൽ ഇതുപോലെ മനുഷ്യ ഫോസ്സിലുകൾ ലഭിച്ചിട്ടില്ല.
വിവിധ പ്രായത്തിലുള്ളതും രണ്ടു ലിംഗത്തിൽപ്പെട്ടതുമായ അനേകം മനുഷ്യരുടെ ഫോസ്സിലുകൾ ലഭിച്ചത് അപൂർവ്വമാണ്.
ഫീൽഡ് വർക്ക്
2013 ഒക്ടോബർ 6നു ലീ ബെർജെർ ലോകവ്യാപകമായി, ഫേസ്ബുക്കിലൂടെയും മറ്റു സാമൂഹ്യമാധ്യമങ്ങളിലൂടെയും ഗുഹയിൽ പര്യവേക്ഷണം നടത്തുവാനും 7 ഇഞ്ച്ചുമാത്രം വ്യാസമുള്ള കുഴലിലൂടെ കയറാൻ കഴിവുള്ള വണ്ണംകുറഞ്ഞ പാലിയോ ആന്ത്രൊപ്പോളജിയിൽ തൽപ്പരരായ വ്യക്തികൾക്കായി തിരഞ്ഞു.
ഏതാണ്ട് 60 ശാസ്ത്രജ്ഞർ ലോകവ്യാപകമായി ഈ അഭ്യർത്ഥനയോടു പ്രതികരിച്ചു.
ആറ് സ്ത്രീകളായ ഗവേഷകരെ ഈ പ്രത്യേക മാനദണ്ടത്തിനു അനുരൂപരായി കണ്ടെത്തി.
ഇവരെ മണ്ണിനടിയിലെ ആസ്ട്രോനോടുകൾ എന്നു വിളിച്ചു.
K. Lindsay Eaves (now Hunter), Marina Elliott, Elen Feuerriegel, Alia Gurtov, Hannah Morris, and Becca Peixotto എന്നിവരാണ് ഇതിനായി തിരഞ്ഞെടുക്കപ്പെട്ടവർ.
രൂപശാസ്ത്രവും വിവക്ഷകളും
ഇവരുടെ ശാരീരികസ്വഭാവങ്ങൾ ആസ്ട്രലോപിത്തേക്കസിനോടു സാദൃശ്യമുണ്ട്.
ഹോമോ ജീനസിന്റെ പല സ്വഭാവങ്ങൾ കാണിക്കുന്നുണ്ടെങ്കിലും ഇതുവരെ കണ്ടെത്താത്ത മറ്റു ചില ഹോമോ വിഭാഗത്തിന്റെ സ്വഭാവങ്ങളും കാണിക്കുന്നുണ്ട്.
കാലനിർണ്ണയം
ഹോമോ നഹ് ലെയ്ദിയുടെ ചെറിയ തലച്ചോർ അടങ്ങിയ ചെറിയ തലയോട് ഹോമോ ജീനസിന്റെ ഉൽഭവസമയത്തിനടുത്താണ് ഈ വർഗ്ഗത്തിന്റെയും ഉൽഭവം എന്നു കരുതാം.
2.5 മില്ല്യൻ മുതൽ 2.8 മില്ല്യൻ വർഷം മുൻപുവരെയാകാം.
ജിയോളജിസ്റ്റുകൾ വിചാരിക്കുന്നത്, ഈ ഗുഹകൾക്ക് മൂന്നു മില്ല്യൺ വർഷത്തിനപ്പുറം പഴക്കമില്ല എന്നാണ്.
ഇതുവരെക്കിട്ടിയ ഹോമോ ജീനസിലെ എറ്റവും പഴക്കമുള്ള ഫോസ്സിലായിരുന്ന ഹോമോ ഹാബിലിസ് ജീവിച്ച കാലഘട്ടത്തിനു മുൻപാണോ പിന്നിലാണോ ഇപ്പോൾ കിട്ടിയ ഫോസിലുകളുടെ കാലഘട്ടം എന്നതിനെ ആശ്രയിച്ചിരിക്കും ഈ പുതിയ കണ്ടെത്തലിന്റെ പ്രാധാന്യം.
മറ്റു പല ഫോസ്സിലുകളും കാലനിർണ്ണയം നടത്തിയത് അവ കിടന്ന അഗ്നിപർവ്വത ചാരത്തിന്റെ കാലം നിർണ്ണയിച്ചോ (അതു നിർണ്ണയിക്കാൻ എളുപ്പം സാധിക്കും; ലൂസി എന്ന മനുഷ്യസ്ത്രിയുടെ ഫോസ്സിലിന്റെ കാലഘട്ടം 3.2 മില്ല്യൺ ആണെന്ന് ഇങ്ങനെയാണു നിർണ്ണയിച്ചത്.) സമാന കാലത്തോ മണ്ണിന്റെ അട്ടിയിലോ വംശനാശം സംഭവിച്ച മറ്റു ജീവികളുടെ ഒന്നിച്ചു കിട്ടിയ ശരീരഭാഗങ്ങളുടെ കാലനിർണ്ണയം നടത്തിയോ ആയിരുന്നു.
എന്നാൽ ഈ ഫോസ്സിലിന്റെ കാര്യത്തിൽ ഒരു മൂങ്ങയുടെ അസ്ഥിയും ചില തുരപ്പന്മാരായ ജീവികളുടെ പല്ലിന്റെ അവശിഷ്ടങ്ങളുമാണു ലഭിച്ചിട്ടുള്ളത്.
സംഭവ്യമായ സ്വഭാവവിശേഷം
വിദഗ്ദ്ധന്മാർ പറയുന്നത്, ഈ സ്പീഷീസിലെ അംഗങ്ങളുടെ ശവശരീരങ്ങൾ ഒരു ആചാരനിഷ്ടയുടെ ഭാഗമായി ഇവിടെ ഇങ്ങനെ കുഴിച്ചിട്ടതാകൻ സാധ്യതയുണ്ടെന്നാണ്.
ആചാരനിഷ്ട എന്നതുകൊണ്ട് ഒരു മതപരമായ ആചാരം എന്ന് ഇവിടെ കണക്കാക്കേണ്ടതില്ല.
ബോധപൂർവ്വവും ആവർത്തിച്ചും അവർ ഈ സ്ഥലത്ത് ശരീരങ്ങൾ കുഴിച്ചിട്ടതാകാം, ഉപേക്ഷിച്ചതാകാം.
ഈ ഗുഹയുടെ ഇരുട്ടിൽ ഇതിനായി തീപ്പന്തങ്ങൾ പ്രത്യേക ഇടവേളകളിൽ ഉപയോഗിച്ച് വഴി കണ്ടെത്തേണ്ടി വന്നേയ്ക്കാം എന്നു ബെർജെർ നിരീക്ഷിക്കുന്നു.
A PBS NOVA National Geographic documentary Dawn of Humanity , describing the discovery of H. naledi , was put online on 10 September 2015, and will be broadcast on 16 September 2015.
സാസ്കാരിക ആഘാതം
സെപ്റ്റംബർ 2015ലെ ഈ കണ്ടുപിടിത്തത്തിന്റെ പ്രഖ്യാപനം ദക്ഷിണാഫ്രിക്കയിൽ നിന്നും വലിയ വിമർശനങ്ങൾ നേരിടേണ്ടി വന്നു.
ദക്ഷിണാഫ്രിക്കൻ പാർലിമെന്റിന്റെ ചീഫ് വിപ്പായ മതോലി മോട്ഷെക്ഗ ഈ കണ്ടുപിടിത്തം അശാസ്ത്രീയമാണെന്നും ആഫ്രിക്കക്കാരെ മനുഷ്യരല്ലാതാക്കാനുള്ള പാശ്ചാത്യരാജ്യങ്ങളുടെ ശ്രമമാണെന്നും വിമർശിച്ചു.
ഇതും കാണുക Dawn of Humanity (2015 PBS film) Human evolution Timeline of human evolution List of fossil sites (with link directory) List of human evolution fossils (with images) അവലംബം
ഹോയ കാർനോസ ഇംഗ്ലീഷ് വിലാസം https://ml.wikipedia.org/wiki/Hoya_carnosa
ഡോഗ്ബെയ്ൻ കുടുംബമായ അപ്പോസൈനേസീയിലെ ഒരു ഇനം പൂച്ചെടിയാണ് ഹോയ കാർനോസ, പോർസലൈൻ ഫ്ലവർ അല്ലെങ്കിൽ മെഴുക് ചെടി എന്നറിയപ്പെടുന്ന ഹോയ കാർനോസ .
കിഴക്കൻ ഏഷ്യയിലും ഓസ്‌ട്രേലിയയിലും ഉള്ള ഹോയയുടെ നിരവധി ഇനങ്ങളിൽ ഒന്നാണിത്.
ആകർഷകമായ മെഴുക് പോലെയുള്ള പച്ചിലപ്പടർപ്പിനും ചേതോഹരമായ സുഗന്ധമുള്ള പൂക്കൾക്കും വേണ്ടി വളർത്തുന്ന ഒരു സാധാരണ വീട്ടുചെടിയാണിത്.
ചട്ടികളിലും തൂക്കു കൊട്ടകളിലും ഇത് നന്നായി വളരുന്നു.
ഹോയ കാർണോസ 200 വർഷത്തിലേറെയായി കൃഷിചെയ്യുന്നു.
കൂടാതെ സസ്യജാലങ്ങളുടെ രൂപത്തിലോ പൂക്കളുടെ നിറത്തിലോ വ്യത്യാസമുള്ള നിരവധി ഇനങ്ങൾക്ക് ഇത് കാരണമായി.
യുകെയിലെ കൃഷിയിൽ ഇത് റോയൽ ഹോർട്ടികൾച്ചറൽ സൊസൈറ്റിയുടെ ഗാർഡൻ മെറിറ്റ് അവാർഡ് നേടിയിട്ടുണ്ട്.
ഹോയ കാർനോസ മിനുസമാർന്നതും ഇളം ചാരനിറത്തിലുള്ളതും ദുർബ്ബലമായതും  നീരുള്ളതുമാകുന്നു.
ഈ ബഹുവർഷിചെടിയുടെ ഇലകൾ വിശാലമായ ഓവൽ മുതൽ  അല്ലെങ്കിൽ ഹൃദയത്തിന്റെ ആകൃതിയിലാണ്.
അവ ചെറുതായി നീരുള്ളതും, മെഴുക് പോലെ തിളങ്ങുന്ന പ്രതലം, 3–5 സെന്റീമീറ്റർ (1.2–2.0 ഇഞ്ച്) വീതിയും 3.5–13 സെന്റീമീറ്റർ (1.4–5.1 ഇഞ്ച്) നീളവും, ഇലഞെട്ടിന് ഏകദേശം 1–1.5 സെന്റീമീറ്റർ (0.39–0.59 ഇഞ്ച്) ഉണ്ട്.
സ്പിൻഡിൽ ആകൃതിയിലുള്ള പഴങ്ങൾ 6 മുതൽ 10 × 0.5 മുതൽ 1.5 സെന്റീമീറ്റർ വരെയാണ്.
ക്വീൻസ്‌ലാൻഡ് (ഓസ്‌ട്രേലിയ), ഈസ്റ്റ് ഇന്ത്യ, തെക്കൻ ചൈന (ഫുജിയാൻ, ഗ്വാങ്‌ഡോംഗ്, യുനാൻ പ്രവിശ്യകൾ, ഗ്വാങ്‌സി സ്വയംഭരണ പ്രദേശം), തായ്‌വാൻ, മ്യാൻമർ, വിയറ്റ്‌നാം, മലേഷ്യ, ജാപ്പനീസ് ദ്വീപുകളായ ക്യുഷു, റുക്യു എന്നിവിടങ്ങളിലെ ഉപ ഉഷ്ണമേഖലാ വനങ്ങളിലും ഫിജി ദ്വീപുകളിലും ഈ ഇനം കാണപ്പെടുന്നു.
ഗാലറി ഇലകൾ പൂക്കളുടെ കൂട്ടം പൂക്കളുടെ കൂട്ടങ്ങൾ പുഷ്പങ്ങളുടെ ക്ലോസപ്പ് തൂങ്ങിക്കിടക്കുന്ന പൂക്കൾ രോമമുള്ള നക്ഷത്രമത്സ്യം പോലെ കാണപ്പെടുന്ന പുഷ്പം പൂങ്കുലകൾ ശോഭയുള്ള പ്രകാശത്തിൻകീഴിൽ പൂക്കളുടെ കൂട്ടം ടാപിനോമ ഇസ്രായേൽ ഹോയ കാർനോസ യുടെ അമൃത് കുടിക്കുന്നു References Bibliography Hoya carnosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hoya carnosa : information in The Plant List
ഹോമോ സാപ്പിയൻസ്
രണ്ടര ലക്ഷം വർഷങ്ങൾക്കു മുൻപ് ഭൂമിയിൽ ആവിർഭവിച്ച മനുഷ്യ വിഭാഗമാണ് ഹോമോ സാപ്പിയൻസ് .
ഹോമോ സാപ്പിയൻസ് എന്നാൽ ശരീരശാസ്ത്രപരമായി ആധുനിക മനുഷ്യന്റെ വംശമാണ്.
അവരിൽ നിന്ന് മനുഷ്യ വംശം രണ്ടായി പിരിഞ്ഞു എന്നാണ് കരുതപ്പെടുന്നത്.
അതിലൊന്നാണ് നിയാൻഡർത്താലുകൾ , മറ്റൊന്ന് ആധുനിക മനുഷ്യരും.
ആധുനിക മനുഷ്യരുടെ പൂർവികർ ഹോമോ സാപ്പിയൻസിൽ നിന്ന് ഉരുത്തിരിയുന്നത് ആഫ്രിക്കയിലാണെന്നു കരുതുന്നു.
അതേസമയം, നിയാൻഡർതാലുകളുടെ ഉദ്ഭവം യൂറോപ്പിലും മധ്യപൂർവേഷ്യയിലുമായിരുന്നു എന്നു കരുതപ്പെടുന്നു.
ഈ രണ്ടു വർഗത്തിനും പൊതുവായൊരു പൂർവികനുണ്ടായിരുന്നു എന്ന വാദവും സജീവ തർക്കവിഷയമാണ്.
ഹോമോ ഹീഡൽബർഗൻസിസ് എന്നൊരു കൂട്ടം ആറു ലക്ഷം വർഷങ്ങൾക്കു മുൻപു ജീവിച്ചിരുന്നു എന്നതിന് അവ്യക്തമായ തെളിവുകളുണ്ട്.
ഇവരെക്കുറിച്ചുള്ള തെളിവുകൾ ആഫ്രിക്കയിൽനിന്നും യൂറോപ്പിൽനിന്നും ലഭിച്ചിരുന്നു എന്നതാണ് ഇവർ ഹോമോ സാപ്പിയൻസിന്റെയും നിയാൻഡർത്താലുകളുടെയും പൊതു പൂർവികർ ആയിരുന്നിരിക്കാം എന്ന അനുമാനത്തിനു പിന്നിൽ.
ഹോമോ സാപ്പിയൻസിന്റെ പ്രത്യേകത ശരീരവലിപ്പമോ പേശീബലമോ ആയിരുന്നില്ല മറിച്ച്, ആധുനികമായ ആയുധങ്ങളും വികസിച്ച തലച്ചോറുമായിരുന്നു.
തെളിമയോടെ ചിന്തിക്കാനും വികാരങ്ങൾ പ്രകടിപ്പിക്കാനും ഭാഷ ഉപയോഗിക്കാനും അവർക്ക് കഴിഞ്ഞു.
ഹോമോളജി ഇംഗ്ലീഷ് വിലാസം https://ml.wikipedia.org/wiki/Homology ഈ ലേഖനം ദുർഗ്രഹമാം വിധം സാങ്കേതികസംജ്ഞകൾ ഉൾക്കൊള്ളുന്നു.
ജീവശാസ്ത്രത്തിൽ , വിവിധതരം ടാക്സയിൽ ഒരു ജോടി ഘടനകൾ അല്ലെങ്കിൽ ജീനുകൾ തമ്മിലുള്ള പങ്കുവെയ്ക്കൽ സങ്കേതമാണ് ഹോമോളജി (Homology) .
ഹോമോളജി ഘടനയുടെ സാധാരണ ഉദാഹരണം വവ്വാലുകൾടെ ചിറകുകൾ, ആൾക്കുരങ്ങുകളുടേയും മറ്റും ആയുധങ്ങൾ, തിമിംഗിലത്തിന്റെ നീന്താൻ സഹായിക്കുന്ന മുൻ ചിറകുകൾ, നായ്ക്കളുടെയും കുതിരകളുടെയും മുൻകാലുകൾ എല്ലാം ഒരേ പൂർവ്വലേഖ ടെട്രാപോഡ് ഘടനയിൽ നിന്നാണ് എന്നു കാണാം.
ഒരു സാധാരണ പൂർവികനിൽ നിന്നുള്ള പരിവർത്തനത്തിന്റെ ഫലമായി വിവിധ ആവശ്യങ്ങൾക്ക് അനുയോജ്യമായ ഹോമോലോഗ്സിന്റെ ഘടനയെ പരിണാമ ബയോളജി വിശദീകരിക്കുന്നു.
1859 ൽ ചാൾസ് ഡാർവിൻ പരിണാമ സിദ്ധാന്തം അവതരിപ്പിച്ചപ്പോൾ പറഞ്ഞ ഹോമോളജിക്കും മുമ്പ്, അരിസ്റ്റോട്ടിൽ ഇതേകാര്യം പറഞ്ഞിരുന്നു.
1555 ൽ പിയറി ബെലോൺ ആണ് ഇക്കാര്യം ആദ്യമായി വിശകലനം നടത്തിയത്.
1843 ൽ അനാട്ടമിസ്റ്റ് റിച്ചാർഡ് ഓവെൻ ഈ പ്രയോഗത്തെ ബയോളജിയിലേക്ക് പ്രയോഗിച്ചു.
വികസിച്ചുവന്ന ജീവശാസ്ത്രത്തിൽ ഭ്രൂണത്തിൽ വികസിച്ച അവയവങ്ങൾ സമാനത പ്രാഥമിക വിഭാഗത്തിൽപ്പെടുന്നതുപോലുള്ള സമാന പ്രാഥമിക ഉറവിടങ്ങളിൽ നിന്നുള്ളതാണ്.
ഉദാഹരണത്തിന് ഒരു പഴുതാരയുടെ കാലുകൾ, ഒരു പുഴുവിന്റെ മാക്സില്ലറി പൾപ്പ് , ഒരു വെർട്ടെവൽ കോളത്തിൽ തുടർച്ചയായ കശേരുവിന്റെ സ്പിനോസ് പ്രക്രിയകൾ എന്നിവയാണ്.
പുരുഷന്മാരും സ്ത്രീകളുടേയും പ്രത്യുത്പാദന അവയവങ്ങൾ ഒരേ ഭ്രൂണകോശത്തിൽ നിന്നും വികസിച്ചതാണെങ്കിൽ, അതേ രീതി തുടരുന്ന സസ്തനികളായി അവർ അറിയപ്പെടുന്നു.
പ്രോട്ടീൻ അല്ലെങ്കിൽ ഡി.എൻ.എ. ശ്രേണികൾ തമ്മിലുള്ള അനുക്രമമായ ഹോമോളജി സമാനമായ രീതിയിൽ പങ്കുവെക്കപ്പെട്ട പൂർവ്വപദവിയാണ്.
ഒരു സ്പീഷീസ് സംഗതി (orthologs) അല്ലെങ്കിൽ ഒരു ഡ്യൂപ്ലിക്കേഷൻ പരിപാടി (paralogs) എന്നിങ്ങനെ ഡിഎൻഎയുടെ ഭാഗങ്ങൾ രണ്ടായി തരം തിരിക്കാം.
പ്രോട്ടീനുകൾ അല്ലെങ്കിൽ ഡി.എൻ.എയിലുടനീളമുള്ള ഹോമോളജി അവരുടെ ക്രമം സമാനതയിൽ നിന്ന് അനുമാനിക്കുന്നു.
രണ്ട് ശ്രേണികൾ ഒരു പൊതുവായ പൂർവികനിൽ നിന്നും വേർതിരിച്ചെടുത്ത പരിണാമത്തിൽ ബന്ധപ്പെട്ടിരിക്കുന്നതായി ശക്തമായ സാദൃശ്യം ഉണ്ട്.
സമയോചിതമായ പ്രദേശങ്ങൾ കണ്ടെത്തുന്നതിനായി ഒന്നിലധികം ശ്രേണികളുടെ വിന്യാസങ്ങൾ ഉപയോഗിക്കുന്നു.
ജന്തുശാസ്ത്രം വിവാദങ്ങൾ നിറഞ്ഞതാണ്, ഉദാഹരണമായി, ആധിപത്യഘടനയുടെ ശ്രേണിയിൽ പല സ്ഥലങ്ങളിലും സ്വതവിശ്ലേഷണമാണെന്നുള്ള തെളിവുകൾ ഉണ്ട്.
അരിസ്റ്റോട്ടിൽ ഇത് നിരീക്ഷണവിധേയമാവുകയും (ക്രി.മു. 350 ബി.സി.), പിയറി ബെലോൺ തന്റെ 1555-ലെ പക്ഷികളെ പറ്റിയുള്ള ഗ്രന്ഥത്തിൽ അതു വിശകലനം നടത്തുകയും ചെയ്തിരുന്നു, അവിടെ അദ്ദേഹം പക്ഷികളുടെയും മനുഷ്യരുടെയും അസ്ഥികൂടങ്ങളെ താരതമ്യപ്പെടുത്തി.
ആധുനിക കാലഘട്ടത്തിലെ സാമാന്യ ആപേക്ഷികതയുടെ ഒരു ഭാഗമായിട്ടാണ് സാദൃശ്യമുള്ള രീതികൾ വ്യാഖ്യാനിക്കപ്പെട്ടത്.
ജർമ്മൻ നട്ഫിലിസോഫിക്കിയുടെ പാരമ്പര്യത്തിൽ, പ്രകൃതിയിൽ ഐക്യം തെളിയിക്കുന്നതിൽ സമനില താല്പര്യം പ്രകടമായിരുന്നു.
1790 ൽ ഗൌഥെ തന്റെ "മെറ്റമോർഫോസിസ് ഓഫ് പ്ലാന്റുകൾ" എന്ന തന്റെ പ്രബന്ധത്തിൽ ഇലയിൽ നിന്ന് ഉരുത്തിരിഞ്ഞതാണ് പൂക്കളുടെ ചില ഭാഗങ്ങൾ എന്ന സിദ്ധാന്തം പ്രസ്താവിച്ചു.
ചിറകുകളുടെ ഹോമോളജിയെ പറ്റി വിശദീകരിച്ചത് പതിനെട്ടാം നൂറ്റാണ്ടിന്റെ അവസാനത്തിൽ ആയിരുന്നു.
ഫ്രഞ്ച് ജന്തുശാസ്ത്രകാരനായ എടീയേൻ ജിയോഫ്റോ (Etienne Geoffroy) സെയ്ന്റ് ഹിലെയ്ർ 1818-ൽ തന്റെ "തിയോറി ഓഫ് ഹോമോലോഗ്യൂസ്" (Theorie D'Analogue) എന്ന പ്രബന്ധത്തിൽ മത്സ്യങ്ങൾ, ഉരഗങ്ങൾ, പക്ഷികൾ, സസ്തനികൾ എന്നിവ തമ്മിൽ പങ്കിട്ടതായി വിവരിക്കുന്നു.
ജിയോഫ്റോ വീണ്ടും മുന്നോട്ട് പോയി, ജോർജസ് കുവയറിനുണ്ടായിരുന്ന കശേരുകികൾ, മോളസിസ് മുതലായ സ്വവർഗരതികളെ തേടിവന്നു.
അദ്ദേഹത്തിന്റെ അവകാശവാദം 1830-ലെ കുവീർ-ജിയോപ്രയോ ട്രോയ്റ്റിയെ പ്രേരിപ്പിച്ചു.
ജെഫ്ഫോയ് കണക്ഷനുകളുടെ തത്ത്വം പ്രസ്താവിച്ചു.
അതായത്, വ്യത്യസ്ത ഘടനകളുടെ ബന്ധം പരസ്പരം പൂരിതമാണ്.
എസ്തോണിയൻ എംബ്രോയോളജിസ്റ്റ് കാൾ എർണസ്റ്റ് വോൺ ബെയ്ർ 1830-ൽ വാൻ ബെയറിന്റെ നിയമങ്ങൾ ഇപ്പോൾ വിളിക്കാറുണ്ടെന്നും പ്രസ്താവിച്ചു.
ഇതുമായി ബന്ധപ്പെട്ട മൃഗങ്ങൾ സമാനമായ ഭ്രൂണങ്ങളെ പോലെ വികസനം ആരംഭിക്കുകയും തുടർന്ന് ഭിന്നിപ്പിക്കുകയും ചെയ്യുന്നു.
അങ്ങനെ ഒരേ കുടുംബത്തിലെ മൃഗങ്ങൾ കൂടുതൽ അടുത്ത ബന്ധമുള്ളവയാണ്, ഒരേ ക്രമത്തിൽ മാത്രം പ്രാധാന്യം ഉള്ളവയും.
ഓരോ ടാക്സനും (ഒരു കുടുംബം പോലുള്ളവ) വ്യത്യസ്തമായ ഫീച്ചറുകളാണുള്ളതെന്ന് വോൺ ബയറിന്റെ സിദ്ധാന്തം തിരിച്ചറിയുന്നു, കൂടാതെ ഭ്രൂണഹത്യ വികസനം ടാക്സോണമിക് ശ്രേണിയെ സമാന്തരമായി അവതരിപ്പിക്കുന്നു.
"ഹോമോളജി" എന്ന പ്രയോഗം 1843 ൽ ജീവശാസ്ത്രത്തിലെ റിച്ചാർഡ് ഓവൻ എന്ന ജീവശാസ്ത്രത്തിൽ ആദ്യമായി വേർതിരിച്ചെടുത്തത്, കൈ, കാൽ അവയവങ്ങൾ എന്നിവയുടെ സമാനതകളെ പഠിക്കുമ്പോഴാണ്, ഒരേ ഘടനയുള്ള വ്യത്യസ്ത ഘടനകളെ വിവരിക്കുന്ന പദവുമായി സാമ്യമുള്ള പദമാണ് "ഹോമോളജി" എന്നത്.
1859-ൽ ചാൾസ് ഡാർവിൻ, പരസ്പരം ബന്ധപ്പെട്ട ഒരു പൂർവികനിൽ നിന്ന് ശരീരഘടന പങ്കുവെച്ച്, ഒരു ടാക്സിയിൽ ജീവന്റെ ഒരു വൃക്ഷത്തിന്റെ ശാഖകളാണെന്നും വിശദീകരിക്കുക ഉണ്ടായി.
ഹോമർ ഇംഗ്ലീഷ് വിലാസം https://ml.wikipedia.org/wiki/Homer
പുരാതന ഗ്രീസിൽ ജീവിച്ചിരുന്ന അന്ധകവിയാണ് ഹോമർ .
(Ὅμηρος, Hómēros) ലോകപ്രശസ്തമായ ഗ്രീക്ക് ഇതിഹാസങ്ങളായ ഇലിയഡ് , ഒഡീസി എന്നിവ രചിച്ചത് ഹോമറാണെന്നു വിശ്വസിക്കപ്പെടുന്നു.
എങ്കിലും പല ഗവേഷകരും ഈ മഹാകാവ്യങ്ങൾ ഒരാളുടെ സൃഷ്ടിയല്ല, മറിച്ച് ഒരു കൂട്ടം ആളുകളുടെ സൃഷ്ടിയാണെന്ന് വാദിക്കുന്നുണ്ട്.
ഹോമറിന്റെ ജനനമരണങ്ങളെപ്പറ്റിയുള്ള വിവരങ്ങളൊന്നും ലഭ്യമല്ല.
ബി.സി ഒമ്പതാം നൂറ്റാണ്ടിലാണ്  ഹോമർ ജീവിച്ചിരുന്നതെന്നു (തന്റെ കാലഘട്ടത്തിന് 400 വർഷം മുൻപ്)  പുരാതന ഗ്രീക്ക് ചരിത്രകാരനായ ഹെറഡോട്ടസ് പറയുന്നു .
ബി.സി. എട്ട്,ഒമ്പത് നൂറ്റാണ്ടുകളിലേതെങ്കിലുമാവും ഹോമർ ജീവിച്ചതും ഇലിയഡും ഒഡീസ്സിയും സൃഷ്ടിച്ചതെന്നുമാണ്  ഇന്നു പൊതുവെ അംഗീകരിക്കപ്പെട്ടിട്ടുള്ളത്.
ട്രോജൻ യുദ്ധത്തിനടുപ്പിച്ച് ബി.സി. പന്ത്രണ്ടാം നൂറ്റാണ്ടിന്റെ ആദ്യഭാഗത്താണ് ഇദ്ദേഹം ജീവിച്ചിരുന്നതെന്ന് ചില പുരാതന സ്രോതസ്സുകൾ അവകാശപ്പെടുന്നുണ്ട്.
ഗ്രീക്ക് സംസ്കാരത്തെ രൂപപ്പെടുത്തുന്നതിൽ ഹോമറിന്റെ ഇതിഹാസങ്ങൾ വഹിച്ച പങ്ക് പ്രധാനമാണ്.
ഇദ്ദേഹത്തെ ഗ്രീസിന്റെ അദ്ധ്യാപകൻ എന്ന് വിശേഷിപ്പിക്കാറുണ്ട്.
ആരാണ് ഹോമർ എന്നതിനെപ്പറ്റിയുണ്ട് പല കഥകൾ.
ബാബിലോണിയക്കാരനായ ടൈഗ്രനസ് ആണ് ഹോമർ എന്നും ഗ്രീക്കുകാർ യുദ്ധത്തിൽ തടവുകാരനാക്കിക്കൊണ്ടുവന്ന ടൈഗ്രനസ്, ഹോമർ എന്ന പേരു സ്വീകരിക്കുകയായിരുന്നു എന്നാണ് ഒരു കഥ .
ഹൊമേറോസ് എന്ന വാക്കിന് ബന്ദി എന്ന അർത്ഥവുമുണ്ട്.
റോമാ സാമ്രാജ്യത്തിന്റെചക്രവർത്തിയായിരുന്ന ഹഡ്രിയൻ , ഹോമർ ആരാണെന്നറിയാൻ ഒരിക്കൽ ഡെൽഫിയിലെ പ്രവാചകയെ സമീപിച്ചുവത്രെ.
അപ്പോൾ കിട്ടിയ ഉത്തരം ഒഡീസ്യുസിന്റെ മകൻ ടെലിമാക്കസിന്റേയും എപ്പിക്കസ്തെയുടേയും മകനാണ് ഹോമറെന്നാണ് .
ഏഷ്യാമൈനറിലെ (ഇന്നത്തെതുർക്കി)അയോണിയൻ മേഖലയിലുള്ള സ്മിർണയിലോ ചിയോസ് ദ്വീപിലോ ആണു ഹോമർ ജനിച്ചതെന്ന് മറ്റോരു കഥ .
ഇയോസ് ദ്വീപിൽ വെച്ച് ഹോമർ മരിച്ചുവത്രെ.
ഈ പ്രദേശങ്ങളുടെ വിശദചിത്രം ഹോമർ തന്റെ ഇതിഹാസകാവ്യങ്ങളിൽ അവതരിപ്പിക്കുന്നതുകൊണ്ട് ഈ കഥക്ക് വിശ്വാസ്യത നേടാൻ കഴിഞിട്ടുണ്ട്.
ഹോമർ  അന്ധനായിരുന്നു എന്ന വിശ്വാസത്തിനു കാരണം, ഹോമർ  ഹൊമേറോസ് എന്നീ വാക്കുകൾ തമ്മിലുള്ള ധ്വനിസാമ്യമാണ്.
ബന്ദി,പണയവസ്തു എന്നൊക്കെ അർത്ഥമുള്ള ഹൊമേറോസ് എന്ന പദം കൂടെപ്പോകുന്നവൻ അനുഗമിക്കാൻ നിർബന്ധിതനായവൻ എന്നീ അർത്ഥങ്ങളിലാണ് പ്രയോഗിക്കാറുള്ളത്.
ചില ഭാഷാഭേദങ്ങളിൽ അന്ധൻ എന്നും അതിനർത്ഥമുണ്ട് .
ഇയോണിക് ഭാഷാഭേദത്തിൽ ഹൊമേറുവോ എന്നാൽ അന്ധനെ നയിക്കൽ എന്നാണർത്ഥം .
ഫിഷ്യൻ രാജാവിന്റെ സദസ്സിലുള്ള ദിമോദോക്കസ് എന്ന  അന്ധനായ ഗായകൻ  ട്രോയിയുടെ  കഥകൾ  കപ്പൽ ചേതം വന്നു എത്തിച്ചേർന്ന ഒഡീസ്യുസിനോടു  വർണിക്കുന്നതായി ഒഡീസ്സിയിൽ ഹോമർ  എഴുതിയിട്ടുണ്ട്.
ഇതു കവിയുടെ ആത്മാംശസൂചനയാണെന്ന് ചില പണ്ഡിതർ വ്യാഖ്യാനിക്കുന്നു .
ഹൊമേറിയോ എന്ന ക്രിയാപദത്തിന് പാട്ടുകൾ കൂട്ടിയിണക്കുന്നവൻ എന്നും അർത്ഥമുണ്ട്.
അതുകൊണ്ട്  ഹോമർ  ഗാനങ്ങൾ ഈണത്തിൽ പാടിയിരുന്നയാളായിരുന്നുവെന്നാണു മറ്റോരു വാദം .
ഇലിയഡും ഒഡീസ്സിയും വാമൊഴി ഗാനങ്ങളായി പ്രചരിച്ചിരുന്നതുകൊണ്ട് ഈ വാദവും  തള്ളിക്കളയാൻ വയ്യ.
അവലംബം കൂടുതൽ വായനയ്ക്ക് പുറത്തേയ്ക്കുള്ള കണ്ണികൾ Wikimedia Commons has media related to ഹോമർ .
Iliad by Homer Archived 2011-08-27 at the Wayback Machine .
Works by Homer at Project Gutenberg .
രചനകൾ ഹോമർ ലൈബ്രറികളിൽ ( വേൾഡ്കാറ്റ് കാറ്റലോഗ്) Iliad bilingual edition bks 1–12 at archive.org Greek lessons based on Homer Clyde Pharr, Homer and the study of Greek Homer Archived 2011-05-14 at the Wayback Machine .
SORGLL: Homer, Iliad , Bk I, 1–52; read by Stephen Daitz Archived 2011-05-11 at the Wayback Machine .
{{ cite web }} : | access-date= requires | url= ( help ) ; | archive-url= requires | url= ( help ) ; External link in | deadurl= ( help ) ; Missing or empty | url= ( help ) ; Unknown parameter | deadurl= ignored ( | url-status= suggested) ( help ) Translation issues: Iliad translator Herbert Jordan (U. of Oklahoma Press 2008) describes translation issues including: how literal should it be; whether to call the besiegers Achaeans, Argives, Danaans, or Greeks; how—and whether—to translate "winged words"; what the wall by the ships looked like; whether the besiegers slept in tents, huts, camps—or nothing.
ഹോയ